Nos Ferricus de Pontoilleio officialis lingonensis, et Robertus decanus capelle ducis diuionensis notum facimus omnibus tam presentibus quam futuris quod Johannes de Bera domicellus, in nostra presentia constitutus, recognouit se dedisse et concecisse in perpetuum pro remedio Othonis, patris sui quondam domini de Bera, et etiam anime sue in puram elemosinam Deo et ecclesie beati Stephani Diuionis per manum Petri abbatis eiusdem ecclesie tertiam partem omnium prouentuum, reddituum et iurium que habebat in villa que dicitur Alta Villa, nec non et pertinentiis et appendiciis eiusdem ville videlicet tam in hominibus, redditibus, prouentibus, domibus, pratis, vineis, nemoribus, pascuis, pasturagiis, territoriis, finagiis, quam in omnibus aliis commodis, iustitia etiam maiori et minori, quam iustitiam idem Johannes dixit coram nobis se habere non solum in hominibus suis dicte ville sed etiam in omnibus hominibus quos habent in eadem villa abbas et conuentus Sancti Secani. Abbas vero et conuentus iamdicte ecclesie Sancti Stephani sincere devotioni eiusdem Johannis humiliter occurrentes promiserunt se facturos annuatim anniuersarium dicti Othonis perpetuo contra omnes legitime garantire. In cuius rei testimonium presentem paginam ad instanciam et requisitionem predictorum Petri abbatis et conuentus Sancti Stephani diuionensis et Johannis sigillorum nostrorum munimine roborauimus. Actum in capitulo Sancti Stephani diuionensis, anno domini millesimo ducentesimo tricesimo quarto, mense Decembris.